13ο Ετήσιο Συμπόσιο Δήμου Κερύνειας (10/12/22)
2022-12-10

Η ΚΟΠΗ ΤΗΣ ΒΑΣΙΛΟΠΙΤΤΑΣ ΤΩΝ ΕΚΤΟΠΙΣΜΕΝΩΝ ΚΕΡΥΝΕΙΩΤΩΝ - ΕΚΔΗΛΩΣΗ ΑΓΑΠΗΣ ΚΑΙ ΜΝΗΜΗΣ
2023-01-15
Φωτο/Βίντεο: Πέτρος Πετρίδης
Φίλες και φίλοι, με χαρά και συγκίνηση παρευρέθηκα σήμερα Κυριακή 15/1/2023, στην καθιερωμένη εκδήλωση της κοπής της Βασιλόπιττας, των πολυαγαπημένων μου Κερυνειωτών, με την ευχή να είναι αυτός ο χρόνος που θα γυρίσουμε πίσω στους τόπους μας που από το 1974, στενάζουν κάτω από την μπότα του βάρβαρου εισβολέα και κατακτητή.
Στην Εκδήλωση Αγάπης και Μνήμης που πραγματοποιήθηκε στην Αίθουσα Εκδηλώσεων του Ιερού Ναού Αποστόλου Ανδρέα στο Πλατύ Αγλαντζιάς, και που διοργάνωσαν η Δήμαρχος Κερύνειας, Ρίτα Ελισσαίου-Κωμοδίκη, το Δημοτικό Συμβούλιο και το Δημοτικό Συμβούλιο Νεολαίας του εκτοπισμένου Δήμου Κερύνειας, τον κόσμο καλωσόρισε ο Πρόεδρος του Συμβουλίου Νεολαίας, Θεόδωρος Λαφαζάνης, ενώ χαιρετισμούς απηύθυναν η Δήμαρχος Κερύνειας, Ρίτα Ελισσαίου-Κωμοδίκη, και ο Πανιερώτατος Μητροπολίτης Κυρηνείας κ.κ. Χρυσόστομος, ο οποίος ευλόγησε και την Βασιλόπιττα. Το τυχερό φλουρί ήταν στο κομμάτι της Βασιλόπιτας που δόθηκε στο Πολιτιστικό Ίδρυμα, «Κερύνεια Χρυσοκάβα».
Την Εκδήλωση τίμησαν με την παρουσία τους, εκτός από τον Μητροπολίτη Κυρηνείας, οι Βουλευτές Κερύνειας Μάριος Μαυρίδης, Ρίτα Θεοδώρου Σούπερμαν, πρώην βουλευτές, εκπρόσωποι κομμάτων, ο Δήμαρχος Λαπήθου Νεοπτόλεμος Κότσαπας, πρώην Δήμαρχοι, πρόεδροι ή εκπρόσωποι Σωματείων και Οργανώσεων του Δήμου Κερύνειας και πολλοί Κερυνειώτες.
Μουσική συντροφιά μας κράτησαν, η Κερυνειώτισσα, Χριστίνα Σιαμούνκη, τραγούδι, και η Μαρία Σιαμακίδη, πιάνο.
Ο Δήμος Κερύνειας εργάζεται ακατάπαυστα για να κρατήσει ενωμένους τους Κερυνειώτες στον Αγώνα για απελευθέρωση της ημικατεχόμενης γης μας και της εξακρίβωσης της τύχης όλων των Αγνοουμένων μας. Με τις διάφορες σημαντικές εκδηλώσεις που διοργανώνει, σε τακτά χρονικά διαστήματα, δίνει την ευκαιρία στους εκτοπισμένους Κερυνειώτες να συναντιόνται, να ενημερώνονται και να κρατούν τις μνήμες αξεθώριαστες μέχρι την Άγια μέρα της Επιστροφής.
Χίλια Εύγε στην άξια Δήμαρχο, στο εκλεκτό Δημοτικό Συμβούλιο και στο λαμπρό Δημοτικό Συμβούλιο Νεολαίας του Δήμου Κερύνειας, αξίζουν τη στήριξη όλων μας.

Γιορτή των Γραμμάτων
2023-02-15

Τελικός Κυπέλου Ανδρών Β΄ Κατηγορίας
2023-02-19
Αυτή την Κυριακή 19/2/23 στις 18:30 στο γήπεδο του Κεραυνού Στροβόλου, η ΠΑΕΕΚ Κερύνειας διεκδικεί τρόπαιο μετά από πολλά χρόνια . Θα παλέψει για το κύπελλο της Β’ κατηγορίας απέναντι στην ιστορική ΕΝΑΔ Αγ. Δομετίου.
Θα είμαστε όλοι εκεί!
ΠΑΕΕΚ – ΚΕΡΥΝΕΙΑ – ΕΠΙΣΤΡΟΦΗ

Συμμετοχή Δήμου Κερύνειας και Δημοτικού Συμβουλίου Νεολαίας στην Εθνική παρέλαση.
2023-03-25

Το Ταβερνάκι της Νεολαίας
2023-05-05
Το ταβερνάκι της νεολαίας ξεκίνησε από μια πρωτοβουλία του Συμβουλίου Νεολαίας, όχι μόνο για να φέρει κοντά τους νέους του Δήμου μας αλλά και για να ξαναδώσει ζωή στον παραμυθένιο χώρο του προσωρινού μας δημαρχείου.
Ξεκινήσαμε πειραματικά το Μάιο του 2023 με 2-3 τραπεζάκια, δοκιμάσαμε την κουζίνα μας, σιγά-σιγά αναπτύξαμε και εμπλουτίσαμε τον εξοπλισμό μας και ανοίξαμε επίσημα τις πόρτες μας για το Κερυνιώτικο και όχι μόνο κοινό, τον Αύγουστο. Από τον Αύγουστο μέχρι και σήμερα καταφέραμε, με μια μικρή ομάδα εθελοντών, να ανοίγουμε το ταβερνάκι μας μια φορά το μήνα με μεγάλη επιτυχία!
Στόχος μας είναι να συνεχίσουμε αυτή την όμορφη προσπάθεια, να την εμπλουτίσουμε με ζωντανή μουσική και να αυξήσουμε τη χωρητικότητα. Στην όμορφη αυτή ατμόσφαιρα, Κερυνειώτες και μη, θα έχουν την ευκαιρία να περάσουν μια αξέχαστη βραδιά αναπολώντας τη λατρευτή μας πόλη και μοιράζοντας εμπειρίες και αναμνήσεις ευχόμενοι σύντομα να επιστρέψουμε στον τόπο που μας γέννησε.
Αν ενδιαφέρεστε για το ταβερνάκι μας, ακολουθήστε τη σελίδα μας στο facebook (https://www.facebook.com/kyreniayouth) όπου ανεβάζουμε τα events μας και κάντε έγκαιρα την κράτηση σας. Ανυπομονούμε να σας έχουμε στην παρέα μας!

Πρόσκληση - Πασχαλινή Συνεστίαση Κερυνειωτών
2023-05-07

Συνεστίαση Κερυνειωτων
2023-05-07

ΠΡΟΣΚΛΗΣΗ ΣΤΗΝ ΗΜΕΡΙΔΑ ΙΣΤΟΡΙΑ ΤΩΝ ΠΟΛΕΩΝ
2023-05-27 09:30 - 13:15 (Europe/Athens)

ΠΡΟΣΚΛΗΣΗ - Γιορτή του Κατακλυσμού Επαρχίας Κερύνειας
2023-06-05

ΠΡΟΣΚΛΗΣΗ 50 ΧΡΟΝΩΝ ΛΕΣΧΗΣ LIONS ΚΕΡΥΝΕΙΑΣ
2023-06-14

Διήμερο στο Τρόοδος
2023-06-24 - 2023-06-25
Διήμερη καλοκαιρινή εξόρμηση στην περιοχή του Τροόδους στις 24 και 25 Ιουνίου
Το Δημοτικό Συμβούλιο Νεολαίας Δήμου Κερύνειας πραγματοποίησε διήμερη εκδρομή στη Περιοχή Τροόδους στις 24 και 25 Ιουνίου με σκοπό τη γνωριμία και τη σύσφιξη των σχέσεων των μελών του, μέσα από ομαδικές δραστηριότητες στη φύση. Οι συμμετέχοντες είχαν επιπλέον την ευκαιρία να γνωρίσουν το όμορφο και γραφικό χωριό της Κυπερούντας και να μάθουν σημαντικές πληροφορίες για την ιστορία του, από τον αντιπρόεδρο του κοινοτικού συμβουλίου Κυπερούντας κύριο Κωνσταντίνο Κωνσταντίνου.
Νωρίς το πρωί του Σαββάτου, οι συμμετέχοντες επιβιβάστηκαν στα λεωφορεία από Λεμεσό και Λευκωσία με προορισμό το πάρκο δραστηριοτήτων ‘Adventure Mountain Park’ στην Κυπερούντα. Η εκπαίδευση περιελάβανε τα περιπετειώδη αθλήματα της αναρρίχησης βράχου, του προσανατολισμού και της τοξοβολίας. Οι εκπαιδευτές ανέλαβαν δράση και μετέφεραν την απαραίτητη πληροφορία και γνώση στους συμμετέχοντες τόσο για θέματα τεχνικής όσο και θέματα ασφάλειας, προτού αρχίσει το πρακτικό μέρος των δραστηριοτήτων. Η συγκέντρωση, η μεθοδικότητα, η ομαδικότητα και η σωστή τεχνική ήταν τα κύρια συστατικά για την επιτυχή ολοκλήρωση των αθλημάτων αυτών.
Μετά από το μεσημεριανό φαγητό και τη σχετική ξεκούραση, το πρόγραμμα περιελάβανε ξενάγηση στο μεγαλύτερο ορεινό χωριό της Κύπρου, την Πανέμορφη Κυπερούντα. Μάθαμε για τις ιδιαιτερότητες του κλίματος του χωριού και λόγω τούτου, την επιλογή της περιοχής από την Αγγλική αποικιοκρατία για ανέγερση Σανατορίου. Μάθαμε για την ιστορία του χωριού, τις ασχολίες των κατοίκων και την καθοριστική συμβολή τους στον εθνικοαπελευθερωτικό αγώνα 1955-59. Επισκεφθήκαμε αξιοθέατα, μνημεία, εκκλησίες και το μουσείο Αγώνος ΕΟΚΑ 1955 -1959 και μάθαμε σημαντικές πληροφορίες για αυτά.
Το ξενοδοχείο Τρόοδος ήταν ο τελευταίος σταθμός της μέρας για φαγητό, καλή μουσική και ξεκούραση.
Κυριακή πρωί τα λεωφορεία μας μετέφεραν στη περιοχή του Ολύμπου για να αρχίσει η πεζοπορία στο μονοπάτι Άρτεμις.
Η διαδρομή ακολουθεί κυκλική πορεία γύρω από τη Χιονίστρα σε μέσο υψόμετρο τα 1850m. Με τη βοήθεια των πινακίδων πληροφόρησης του μονοπατιού είχαμε την ευκαιρία να εξερευνήσουμε το δάσος: τα δύο αιωνόβια δέντρα μαύρης πεύκης ηλικίας πέραν των 500 χρόνων, την πλούσια και σπάνια χλωρίδα (με είδη όπως νεπέτα, τεύκριον, άλυσον, χαχομηλιά και αόρατο) και τα πετρώματα της περιοχής (όπως δουνίτη, χαρζβουργίτη, πυροξενίτη). Επίσης, απολαύσαμε πολύ όμορφη θέα προς περιοχές και χωριά των επαρχιών Λεμεσού, Πάφου και Λευκωσίας. Ολόκληρη η διαδρομή βρίσκεται μέσα στο Εθνικό Δασικό Πάρκο Τροόδους που είναι περιοχή NATURA 2000.
Ιστορικό ενδιαφέρον παρουσιάζουν τα Τεισιά της Παλιάς Χώρας τα οποία συναντήσαμε λίγο μετά το μέσον του μονοπατιού. Είναι ερείπια πρόχειρων οχυρωματικών έργων που κτίστηκαν κατά τον τελευταίο χρόνο της Ενετικής περιόδου της Κύπρου (1571μ.Χ.) από ομάδα Ενετών στρατηγών με στόχο να αμυνθούν κατά των Οθωμανών.
Μετά την ολοκλήρωση της πεζοπορίας αφιερώσαμε το υπόλοιπο του πρωινού για ξεκούραση στις καφετέριες της πλατείας του Τροόδους με κουβέντα γι’ αυτά που είδαμε και μάθαμε αλλά και για τα επόμενα που ακολουθούν και θα μας φέρουν πάλι μαζί.
Για μεσημεριανό μεταβήκαμε στο χωριό Πρόδρομος στην φιλόξενη ταβέρνα ‘Βυζάντιο’ όπου ήταν και ο τελευταίος σταθμός για την ολοκλήρωση του διημέρου. Οι συμμετέχοντες γεμάτοι από συναισθήματα, χρώματα και όμορφες εικόνες, αντάλλαξαν ευχές για γρήγορη αντάμωση και επιβιβάστηκαν στα λεωφορεία κι εμείς ως μέλη του συμβουλίου, τους υποσχεθήκαμε ότι θα παραμείνουμε συνεπείς στα καλέσματα μας μέχρι την αντάμωση στο λιμανάκι της όμορφης και αλησμόνητης πόλης της Κερύνειας μας.
Θερμές ευχαριστίες στην Αντιδήμαρχο κ Μαρία Μουστάκα Κουρούγιαννη και τον σύζυγο της κ Ανδρέα Κουρούγιαννη που μας τίμησαν με την συμμετοχή τους σε ολόκληρο το διήμερο, στον Δημοτικό Σύμβουλο κ. Άκη Βιολάρη που μας τίμησε με την παρουσία του αλλά και στον Δημοτικό Σύμβουλο κ. Άκη Σχίζα για την αμέριστη βοήθεια και στήριξή του σε όλη τη διάρκεια της προετοιμασίας και οργάνωσης.
Ιδιαίτερα ευχαριστούμε και όλους τους συμμετέχοντες και σας υποσχόμαστε ακόμα περισσότερο άρωμα Κερύνειας το συντομότερο.

Τιμητική εκδήλωση για τους τελειόφοιτους Κερυνειώτες μαθητές και Aριστούχους Κερυνειώτες
2023-07-05
Εκδήλωση τελειοφοίτων και Αριστ. Κερυνειωτών
Αντιφώνηση Δαίδαλου Ν. Κυπρή

Ημέρες Μνήμης και Τιμής- Αντικατοχικές Εκδηλώσεις Επαρχίας Κερύνειας
2023-07-21 | Tύμβος Μακεδονίτισσας, Cyprus

ΑΝΤΙΚΑΤΟΧΙΚΗ ΠΟΡΕΙΑ
2023-07-21 18:30 | Tύμβος Μακεδονίτισσας, Cyprus
Υπενθυμίζουμε ότι η ώρα έναρξης της σημερινής πορείας από το Μνημείο Πεσόντων και Αγνοουμένων του Δήμου Κερύνειας προς τον Τύμβο της Μακεδονίτισσας είναι στις 6:30μμ. Ώρα συγκέντρωσης: 6:15μμ ΘΑ ΕΙΜΑΣΤΕ ΟΛΟΙ ΕΚΕΙ!

ΠΑΝΕΠΑΡΧΙΑΚΗ ΑΝΤΙΚΑΤΟΧΙΚΗ ΠΟΡΕΙΑ ΚΕΡΥΝΕΙΩΤΩΝ ΚΑΤΑΔΙΚΗΣ ΑΝΑΚΗΡΥΞΗΣ ΤΟΥ ΨΕΥΔΟΚΡΑΤΟΥΣ 15/11/2023
2023-11-15 18:00
Η Πορεία θα ξεκινήσει, συνοδευόμενη από την Αστυνομία στις 17:45 από τον χώρο στάθμευσης έναντι PAVILION και θα καταλήξει στο Πολιτιστικό Κέντρο Αρχαγγέλου όπου θα ακολουθήσει εκδήλωση των 9 κατεχομένων Δήμων παρουσία του Προέδρου της Κυπριακής Δημοκρατίας.

Ζω - Δημιουργώ. Διαγωνισμός Νεολαίων Επαρχίας Κερύνειας
2023-11-25
ΑΠΟΤΕΛΕΣΜΑΤΑ ΠΑΓΚΥΠΡΙΟΥ ΔΙΑΓΩΝΙΣΜΟΥ ΕΙΚΑΣΤΙΚΟΥ ΕΡΓΟΥ 2023
« ΖΩ – ΔΗΜΙΟΥΡΓΩ ΣΕ ΜΙΑ ΕΛΕΥΘΕΡΗ ΚΥΠΡΟ »
Το Δημοτικό Συμβούλιο Νεολαίας του Δήμου Κερύνειας συνδιοργάνωσε με τα Δημοτικά Συμβούλια Νεολαίας των Δήμων Λαπήθου και Καραβά και ολοκλήρωσαν με επιτυχία τον Παγκύπριο Μαθητικό Διαγωνισμό εικαστικού Έργου με θέμα «ΖΩ-ΔΗΜΙΟΥΡΓΩ ΣΕ ΜΙΑ ΕΛΕΥΘΕΡΗ ΚΥΠΡΟ».
Ο Παγκύπριος Διαγωνισμός προκηρύχθηκε με στόχο να δοθεί η ευκαιρία στους νέους να εκφράσουν το όραμα τους για μια ελεύθερη ενωμένη Κύπρο μέσα από ένα δημιουργικό διάλογο με την πολύπαθη σύγχρονη ιστορία και κληρονομιά του τόπου μας. Έχοντας ως εφαλτήριο προσωπικά βιώματα αλλά και αντλώντας στοιχεία από τη συλλογική μνήμη, μαθητές Δημοτικού, Γυμνασίου και Λυκείου κλήθηκαν να δημιουργήσουν και να παρουσιάσουν υπό μορφή εικαστικού Έργου μεγέθους Α3 το όραμα τους για μια ελεύθερη Κύπρο.
Ο διαγωνισμός διαχωρίστηκε σε 3 κατηγορίες:
– Α’ Ομάδα: Τάξεις Δ, Ε & ΣΤ Δημοτικού
– Β’ Ομάδα: Τάξεις Α, Β & Γ Γυμνασίου
– Γ’ Ομάδα: Τάξεις Α, Β & Γ Λυκείου Τεχνικής και Επαγγελματικής Σχολής Εκπαίδευσης και Κατάρτισης (ΤΕΣΕΚ)
Στον διαγωνισμό υποβλήθηκαν συνολικά: Α’ Ομάδα_ 173 συμμετοχές, Β’ Ομάδα_ 37 συμμετοχές και Γ Ομάδα _ 37 συμμετοχές.
Σύμφωνα με τα αποτελέσματα της κριτικής επιτροπής διακρίθηκαν στην:
Α’ ομάδα:

Άννα Μαυρομμάτη _ Δημοτικό Σχολείο Αγίων Ομολογητών (ΚΒ) _ Α’ Βραβείο
Ρατίκα Καρίμ _ Δημοτικό Σχολείο Χλώρακας – Αγίου Νικολάου _ Β’ Βραβείο
Χαρά Ανδρέου _ Ά Δημοτικό Ύψωνα _ Γ’ Βραβείο
Λεύκιος Χριστοφίδης _ Δημοτικό Σχολείο Παρεκκλησιάς _Έπαινος
Άρης Σπανού Πυρκέττης _ Αιγαία Σχολή Καλών Τεχνών _Έπαινος
Παναγιώτης Πελεκάνος _ Στ’ Δημοτικό Σχολείο Αγλαντζιάς _Έπαινος

Β’ ομάδα:

Αικατερίνη Στεφάνου _ The Grammar School Nicosia _ Α’ Βραβείο
Κυριακή Χρίστου _ Γυμνάσιο Γερίου _ Β’ Βραβείο
Μαρίλια Χριστοδούλου _ Γυμνάσιο Σολέας _ Γ’ Βραβείο
Χριστίνα Ελ Σιηκ _The Grammar School Nicosia _Έπαινος
Μαριάννα Αντωνίου _ Γυμνάσιο Γερίου _Έπαινος
Ευτύχιος Χαρτζιώτης _ Γυμνάσιο Γερίου _Έπαινος

Γ’ ομάδα:

Αναστασία Χαραλάμπους _ Περιφερειακό Λύκειο Λιβαδιών _ Α’ Βραβείο
Ραφαέλα Αριστείδου _ Λύκειο & ΤΕΣΕΚ Αγίου Χαραλάμπους Έμπας _ Β’ Βραβείο
Αγλαΐα Φιλιππίδου _ Λύκειο & ΤΕΣΕΚ Αγίου Χαραλάμπους Έμπας _ Γ’ Βραβείο
Αλεξία Ινγκρίντ Μπιλίμποκ _ Λύκειο & ΤΕΣΕΚ Αγίου Χαραλάμπους Έμπας _Έπαινος
Νικόλας Σπύρου _ Περιφερειακό Λύκειο Λιβαδιών _Έπαινος
Μαρία Άνδρεα Παπαχρίστου _ The Grammar School Nicosia _Έπαινος

Η τελετή απονομής των βραβείων πραγματοποιήθηκε στις 25 Νοεμβρίου 2023, ώρα 16:00 στην Τάφρο Πλατείας Ελευθερίας όπου οι διακριθέντες παρέλαβαν συμβολικά βραβεία. Στο ίδιο χώρο εκτέθηκαν οι δημιουργίες όλων των συμμετεχόντων συνθέτοντας ένα ιδιαίτερο περιβάλλον.
Στην εκδήλωση χαιρετισμούς απηύθυναν ο Διευθυντής Μέσης Γενικής Εκπαίδευσης Δρ. Κυπριανός Λουής, εκ μέρους του Υπουργείου Παιδείας, Πολιτισμού, Αθλητισμού και Νεολαίας, η Δήμαρχος Κερύνειας κα. Ρίτα Ελισσαίου Κωμοδίκη, εκ μέρους των Δήμων Κερύνειας, Λαπήθου και Καραβά, ο Πρόεδρος του Δημοτικού Συμβουλίου Νεολαίας Δήμου Καραβά, κ. Αλέξανδρος Ποστεκκής, εκ μέρους των Δημοτικών Συμβουλίων Νεολαίας Κερύνειας, Λαπήθου και Καραβά, ενώ ο Καραβιώτης Γιώργος Πογιατζής, εκ μέρους της κριτικής επιτροπής αναφέρθηκε στη διαδικασία και τα κριτήρια επιλογής των έργων.
Τα Δημοτικά Συμβούλια Νεολαίας Κερύνειας, Λαπήθου και Καραβά εκφράζουν τις θερμές ευχαριστίες τους σε όλους τους μικρούς δημιουργούς που συνέθεσαν τα όνειρα τους στο χαρτί, αλλά και τους εκπαιδευτικούς και γονείς που στήριξαν την προσπάθεια των παιδιών. Ευχαριστίες επίσης στο Υπουργείο Παιδείας και Πολιτισμού για την στήριξή του, τους Δήμους Κερύνειας, Λαπήθου και Καραβά για τη συμπαράστασή τους και τις διευκολύνσεις που μας έχουν προσφέρει καθώς και τον Δήμο Λευκωσίας και Οργανισμό Νεολαίας Κύπρου για την υποστήριξη τους.

Τα παιδία ζωντανεύουν την Κερύνεια!
2023-12-01 19:00 | Δημοσιογραφική Εστία, Αγλαντζιά
Τα παιδία ζωντανεύουν την Κερύνεια!
Παρασκευή 1 Δεκεμβρίου 7μ.μ.
Δημοσιογραφική Εστία, Αγλαντζιά

14ο Συμπόσιο Δήμου Κερύνειας σε συνεργασία με τον Δικηγορικό Σύλλογο Κερύνειας
2023-12-02 20:30 | Ξενοδοχείο «Κλεοπάτρα», Λευκωσία, Cyprus
14ο Συμπόσιο Δήμου Κερύνειας σε συνεργασία με τον Δικηγορικό Σύλλογο Κερύνειας
«Κυπριακό πρόβλημα: Νομικές πτυχές και το περιουσιακό ζήτημα»
2 Δεκεμβρίου, 2023 Ξενοδοχείο «Κλεοπάτρα», Λευκωσία Ώρα: 8:30 π.μ.

Μορφές Κερυνειωτών Δικηγόρων
2023-12-25 09:30 - 13:30 | Αίθουσα Ανδρέα Πατσαλίδη
Μορφές Κερυνειωτών Δικηγόρων
25 Νοεμβρίου, 9:30-13:30
Πολ. Ίδρυμα Τράπεζας Κύπρου
Αίθουσα Ανδρέα Πατσαλίδη

Πρόσκληση -Αντικατοχικές Εκδηλώσεις Μνήμης, Τιμής και Αγώνα Επαρχίας Κερύνειας 22/07/2024
2024-07-22 19:00 | Tύμβος Μακεδονίτισσας, Cyprus

Εσπερινός Παναγίας Γλυκιώτισσας 07/09/2024
2024-09-07 18:30 | Λόφος Πολεμιδιών, Λεμεσός, Cyprus

Συνέδριο -Ρήνα Κατσελλή : Η Γυναίκα της Κερύνειας 21/09/2024
2024-09-21 09:30 - 13:15

Κοπή Βασιλοπιτας
2025-01-19 15:30 - 18:30

Κοπή Βασιλόπιτας Λεμεσό
2025-01-26

Αποστολή Περιοδικού
2025-03-28

Λήξη υποβολής συμμετοχών ΠΜΔ
2025-03-31

«Το ΣΠΙΤΙ μου ΕΙΝΑΙ στην ΚΕΡΥΝΕΙΑ»
2025-04-05 11:15 - 12:00
Ο ΔΗΜΟΣ ΚΕΡΥΝΕΙΑΣ σας προσκαλεί σε πικετοφορία, που διοργανώνει το ΓΡΑΦΕΙΟ ΕΠΙΣΤΡΟΦΗΣ του Δήμου με τίτλο (και μοναδικό σύνθημα) «Το ΣΠΙΤΙ μου ΕΙΝΑΙ στην ΚΕΡΥΝΕΙΑ», στον δρόμο που οδηγεί στο Οδόφραγμα Αγίου Δομετίου.
Η εκδήλωση θα πραγματοποιηθεί ΣΑΒΒΑΤΟ, 5 ΑΠΡΙΛΙΟΥ 2025 από τις 11:15 π.μ. μέχρι τις 12:00., δίπλα από τον χώρο στάθμευσης της υπεραγοράς ”Messios” (γωνία Λεωφ. Δημοκρατίας και οδού Θαλή) στον Άγιο Δομέτιο. * Θα προηγηθεί εργαστήρι σκίτσου και γελοιογραφίας με το ίδιο θέμα, από τις 10:00 π.μ. μέχρι τις 11:00 π.μ. για παιδιά από 7 μέχρι 17 χρόνων, στο παρακείμενο εστιατόριο «Το Οδόφραγμα», σε συνεργασία με τον Σύνδεσμο Κυπρίων Γελοιογράφων.
Για συμμετοχή εγγραφή στον ηλεκτρονικό σύνδεσμο https://forms.gle/spPTwfxabFCa8u8R7

Παράδοση ΠΜΔ σε Επιτροπές Αξιολόγησης
2025-04-15

Πασχαλινή Συνεστίαση Κερυνειωτών
2025-04-27 10:30 - 17:45
